Translate the text from Welsh to English.



 
Cyhoeddodd Gweinidogion Cymru heddiw y bydd pecyn cymorth newydd gwerth £51m yn helpu teuluoedd sy'n wynebu'r argyfwng costau byw i dalu eu biliau'r gaeaf hwn.


Mae Llywodraeth Cymru’n rhyddhau arian ychwanegol o'i chronfeydd wrth gefn i helpu aelwydydd incwm is, gan ddarparu cymorth ar unwaith i bobl sy'n wynebu costau byw cynyddol y gaeaf hwn. 


Bydd cam cyntaf y Gronfa Gymorth i Aelwydydd yn targedu gwresogi a bwyta – gan roi cymorth ychwanegol i deuluoedd dalu eu biliau ynni dros y gaeaf a rhoi arian ychwanegol i fanciau bwyd a chynlluniau bwyd cymunedol.


Daw hyn wrth i Lywodraeth y DU wrthod gwrthdroi'r penderfyniad i dynnu’r cynnydd o £20 yr wythnos yn y Credyd Cynhwysol sydd wedi bod yn allweddol i ddegau o filoedd o deuluoedd, ac mae Banc Lloegr yn rhybuddio y bydd chwyddiant yn codi i 5% erbyn y gwanwyn, gan wthio prisiau hyd yn oed yn uwch.


Dywedodd Rebecca Evans, y Gweinidog Cyllid a Llywodraeth Leol:



> "Mae teuluoedd ledled Cymru yn wynebu argyfwng costau byw go iawn o ganlyniad i brisiau cynyddol a thoriadau i fudd\-daliadau allweddol.
> 
> 
> "Er mwyn helpu i fynd i'r afael â'r heriau digynsail hyn, rydym yn darparu £51m i ddatblygu ein cronfa bwrpasol ein hunain, sef y Gronfa Gymorth i Aelwydydd, i helpu gyda rhai o'r costau y mae teuluoedd yn eu hwynebu.
> 
> 
> "Lle mae San Steffan wedi methu â chefnogi teuluoedd, bydd Llywodraeth Cymru’n camu i mewn ac yn cefnogi ein cymunedau drwy'r cyfnod heriol hwn."


Mae Jane Hutt, y Gweinidog dros Gyfiawnder Cymdeithasol, wedi amlinellu'r mesurau cyntaf a gaiff eu hariannu.


Bydd mwy na £38m ar gael drwy Gynllun Cymorth Tanwydd Gaeaf i aelwydydd sy'n derbyn budd\-daliadau oedran gweithio sy’n seiliedig ar brawf modd.


Bydd aelwydydd cymwys yn gallu hawlio taliad untro o £100\. Bydd ar gael i bob cwsmer ynni cymwys p'un a ydynt yn talu am eu tanwydd ar ragdaliad neu fesurydd credyd.


Mae mwy na £1\.1m hefyd wedi'i ddarparu i gefnogi a chryfhau banciau bwyd, partneriaethau bwyd cymunedol a chanolfannau cymunedol. Bydd hyn yn eu helpu i fynd i'r afael â thlodi bwyd ac ansicrwydd bwyd a darparu ystod ehangach o wasanaethau i helpu pobl a theuluoedd i wneud y mwyaf o'u hincwm. Mae'n cynnwys ymestyn y prosiect Bocs Bwyd Mawr llwyddiannus i 25 ysgol arall.


Dywedodd Ms Hutt:



> "Rydym yn poeni'n fawr y bydd yr argyfwng costau byw, sy'n digwydd mor agos at y Nadolig, yn gorfodi teuluoedd i droi at fenthycwyr cost uchel neu fenthycwyr arian didrwydded anghyfreithlon i helpu i gael dau ben llinyn ynghyd.
> 
> 
> "Bydd y gronfa hon yn helpu i godi ymwybyddiaeth o'r dewisiadau amgen a all fod o help.
> 
> 
> "Mae'r rhan fwyaf o'r pwerau i fynd i'r afael â'r argyfwng hwn yn nwylo Llywodraeth y DU ond rydym am wneud popeth o fewn ein gallu i helpu teuluoedd drwy'r gaeaf hwn.
> 
> 
> "Byddwn yn eich cefnogi chi, eich teuluoedd, eich busnesau a'ch cymuned drwy'r cyfnod digynsail hwn."


Bydd cyhoeddiadau pellach am y Gronfa Gymorth i Aelwydydd yn ystod yr wythnosau nesaf.







Translation:


 
A new £51m package of support will help families facing the cost\-of\-living crisis to pay their bills this winter, Welsh Ministers announced today.


The Welsh Government is releasing extra funding from its reserves to target support towards lower income households, providing immediate support for people facing rising living costs this winter. 


The first phase of the Household Support Fund will target heating and eating – providing families with extra help to pay their energy bills over the winter and giving extra funding to foodbanks and community food schemes.


It comes as the UK Government has refused to reverse the cut of its £20 Universal Credit lifeline for tens of thousands of families and the Bank of England is warning inflation will rise to 5% by the spring, pushing prices even higher.


Rebecca Evans, Minster for Finance and Local Government said:



> “Families across Wales are facing a real cost\-of\-living crisis thanks to rising prices and cuts to key benefit payments.
> 
> 
> “To help tackle these unprecedented challenges, we are making £51m available to develop our own bespoke Household Support Fund to help with some of the costs families are facing.
> 
> 
> “Where Westminster has failed to support families, the Welsh Government will step in and back our communities through this challenging period.”


Minister for Social Justice, Jane Hutt, has outlined the first measures, which will be funded.


More than £38m will be made available through a Winter Fuel Support Scheme for households in receipt of working age means\-tested benefits.


Eligible households will be able to claim a one\-off £100 cash payment. It will be available to all eligible energy customers regardless of whether they pay for their fuel on a pre\-payment or a credit meter.


More than £1\.1m has also been provided to support and bolster foodbanks, community food partnerships and community hubs. This will help them address food poverty, food insecurity and provide a wider range of services to help people and families maximise their income. It includes the extension of the successful Big Bocs Bwyd project to a further 25 schools.


Ms Hutt said:



> “We are very worried the cost\-of\-living crisis, coming so close to Christmas, will force families to turn to high\-cost lenders or illegal loan sharks to help make ends meet
> 
> 
> “This fund will help raise awareness of the alternatives out there which can help.
> 
> 
> “Most of the powers to address this cost\-of\-living crisis lie in the UK Government’s hands but we want to do everything we can to help families through this winter.
> 
> 
> “We will support you, your families, your businesses and your community through these unprecedented times.”


Further announcements about the Household Support Fund will be made in the coming weeks.